Panamà

Ël Panamà (Panamá an ëspagneul) a l'é un pais dl'América central.

A confin-a con Còsta Rica e Colombia e a l'é bagnà da l'Océan Pacìfich e da l'Océan Atlàntich (Mar dij Caràib). A l'é travërsà dal Canal ëd Panamà.
La capital a l'é Sità ëd Panamà.
A l'ha na surfassa dë 75.517 km² e a conta anviron 3.320.000 abitant.

 Anté ch'as treuva 
300px|center

 Stòria 
Ël Panamà a l'ha fàit part dla Colombia fin al 3 ëd novèmber dël 1903, quand le oligarchìe locaj, possà dal govern ëd jë Stat Unì d'América ch'a l'avìa da manca d'un tòch ëd tèra për scavé un canal antra l'Atlàntich e 'l Pacìfich, a l'han proclamà l'indipendensa.
J'istess di, la Fransa e jë Stat Unì a l'han arconossù ël neuv ëstat e, dòp doe sman-e, a l'han signà un tratà (ma a-i era gnun Panamèis ant la sala!) ch'a dasìa a fit a jë Stat Unì, për sèmper, na lista ëd tèra larga 16 km e longa 80 km (l'ansidita Zòna dël Canal).
La Zòna dël Canal a l'é stàita dà andaré ai Panamèis mach dël 2000.

 Organisassion polìtica 
Ël Panamà (nòm ofissial: República de Panamá) a l'é na repùblica.
Ël president a l'é José Raúl Mulino (dal 2024).

Categorìa:América central